**Sarajevo, 13. mart. 2025.**

**Saopštenje za medije**

**Peti poziv za dostavljanje prijava: Program internacionalnih posjeta 2025-2026 (TNA - *Transnational Access Fellowships*)**

**RESILIENCE – Evropska interdisciplinarna istraživačka infrastruktura za studije religije, objavljuje peti poziv za prijave na Program internacionalnih posjeta (TNA program - *Transnational Access Fellowships*). Poziv je otvoren od 13. marta do 1. maja 2025. godine. Korisnicima ovog programa bit će omogućen direktan i efikasan pristup kolekcijama vodećih istraživačkih institucija i univerziteta u Evropi, uz podršku stručnjaka iz oblasti. Mogućnosti za istraživače su u značajnoj mjeri proširene sa sve većim brojem institucija koje se pridružuju RESILIENCE infrastrukturi kao institucije prijema za TNA program.**

**Pristup i prednosti**

Korisnicima TNA programa bit će omogućen fizički i virtualni pristup jedinstvenim kolekcijama i ekspertizi vodećih istraživačkih institucija i univerziteta u Evropi na direktan i efikasan način. Također, posjete kroz TNA program podrazumijevaju brz pristup raspoloživim resursima, što znači efikasnije korištenje vremena za istraživanje. Svaka institucija domaćin će korisnicima ustupiti mjesto za rad, pomoć u istraživanju kroz fizičke i digitalne kolekcije, individualizirane preporuke i upute za lokalna putovanja i smještaj, kao i druge prednosti specifične za svaku pojedinačnu instituciju. Značajno je napomenuti da će korisnicima programa biti ponuđeno stručno vodstvo iskusnih istraživača institucije domaćina, kao i prilike za umrežavanje sa domaćim istraživačima tokom posjeta.

**Institucije prijema**

[TNA institucije domaćini](https://www.resilience-ri.eu/cfa-tna/#:~:text=the%20TNA%20user.-,Hosts,-Current%20TNA%20hosts) su: RESILIENCE koordinator - FSCIRE (Institut za religijske  studije u Bolonji, IT), te partnerske institucije: Archivio Generale Arcivescovile di Bologna, AAB (Glavni arhiv Bolonjske nadbiskupije, IT), Univerzitet Bar-Ilan (Ramat Gan, IL), Bektashi World Center (Tirana, AL), CIRCSE (Milano, IT), Muzej J.A. Comeniusa (Uherský Brod, CZ), Katolički univerzitet u Luvenu (KU Leuven, BE), KADOC KU Leuven (BE), New Georgian University (Poti, GE), Akademija za kulturu „Saint Epifanios“ (Agia Napa, CY), Univerzitet „Sv. Kliment Ohridski“ u Sofiji (BG), Teološki Univerzitet u Apeldoornu (NL), Univerzitet u Ljubljani, Teološki fakultet (SI), Univerzitet u Münsteru (DE), Univerzitet u Sarajevu (BiH) i Akademija za teološke studije u Volosu (GR). Nove TNA institucije domaćini su: Nacionalna i univerzitetska biblioteka u Strazburu (FR) i École Pratique des Hautes Études (Pariz, FR).

Dodatno, istraživači mogu prijaviti istraživački boravak na jednom od [pet institucija](https://www.resilience-ri.eu/tna-itserr/) učesnica ITSERR konzorcija u Italiji, koje su specijalizirane za oblasti digitalne humanistike i religijskih studija. Ovi istraživački boravci će u potpunosti biti finansirani kroz ITSERR projekat.

**Poziv za prijavu**

[Poziv za dostavljanje prijava](https://www.resilience-ri.eu/cfa-tna/) otvoren je od 13. marta do 1. maja 2025. godine. Za kratke posjete institucijama domaćinima u periodu od jula 2025. godine do maja 2026. godine, prijaviti se mogu istraživači bez obzira na stepen istraživačke karijere, uz obavezu ispunjavanja uslova institucije domaćina.

**O RESILIENCE infrastrukturi**

RESILIENCE je evropska interdisciplinarna istraživačka infrastruktura za sve oblasti studija o religiji. Ona povezuje istraživačke centre, baze podataka i pružaoce usluga iz svih dijelova Evrope, kreirajući nove instrumente i usluge dostupne istraživačkoj zajednici. RESILIENCE infrastruktura je uvrštena u ESFRI Mapu puta za 2021. godinu, te su za njenu pripremnu fazu koja će trajati od 2022. do 2026. godine, osigurana sredstva od Evropske komisije.

**O ESFRI-ju**

[ESFRI](http://www.esfri.eu/) je Evropski strateški forum za istraživačke infrastrukture. To je strateški instrument za unapređenje naučne integracije Evrope i jačanje njenog međunarodnog dosega. ESFRI Mapa puta je ključni instrument za dugoročno evropsko strateško planiranje razvoja istraživačkih infrastruktura.

**Poziv za prijavu na RESILIENCE TNA program**

Detaljne informacije o pozivu za prijavu na RESILIENCE TNA program možete pronaći [ovdje](https://www.resilience-ri.eu/cfa-tna/).

**RESILIENCE Partneri**

* Albanian University UFO (Tirana, AL)
* Bar-Ilan University (Ramat Gan, IL)
* CINECA (Casalecchio di Reno, IT)
* École Pratique des Hautes Études (Paris, FR)
* Fondazione per le Scienze Religiose (Bologna, IT)
* Institut für Angewandte Informatik (Leipzig, DE)
* KU Leuven (BE)
* Sofia University “St. Kliment Ohridski” (BG)
* Theological University of Apeldoorn (NL)
* University of Münster (DE)
* University of Sarajevo (BIH)
* University of Warsaw (PL)
* Volos Academy for Theological Studies (GR)

**ITSERR**

ITSERR je italijanski projekat koji koristi sredstva fonda NextGenerationEU, osmišljen da ojača ESFRI istraživački infrastrukturu RESILIENCE u skladu sa potrebama naučne zajednice religijskih studija. ITSERR podržava postojeću infrastrukturu i radi na njenom unapređenju u smislu uključivanja tehnologije i mogućnosti povećanja inovativnosti, kvaliteta i raznolikosti znanja koje proizvodi zajednica koja se bavi studijima o religiji.

**Izvori**

[Ovdje](https://www.resilience-ri.eu/resources/) možete pronaći logo, fotografije i druge materijale.

**Kontakt**

**Univerzitet u Sarajevu**

Služba za naučnoistraživački rad

Obala Kulina bana 7/II

71000 Sarajevo

Bosna i Hercegovina

Tel.: +387 33 56 51 23

E-mail: [nir@unsa.ba](mailto:nir@unsa.ba)